open-index/open-wikipedia-markdown huggingface dataset:
দিলনাজ ইরানি

**দিলনাজ ইরানি** একজন ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি *৬৮ পেজ* এবং *যোধা আকবরের* মতো ছবিতে অভিনেত্রী হিসেবে তার বলিউডের জীবন শুরু করেছিলেন। তিনি ২০১২ সালে *হিরোইন* এবং *[[আলিগড় (চলচ্চিত্র)|আলিগড়]]* ছবিতেও অভিনয় করেছেন।

## ব্যক্তিগত জীবন
দিলনাজ মহারাষ্ট্রের মুম্বাইয়ে একটি ইরানি পরিবারে জন্মগ্রহণ করেন। তিনি মুম্বাইয়ের শাহ অ্যান্ড অ্যাঙ্কর কুচি কলেজ অফ ইঞ্জিনিয়ারিং থেকে ইলেকট্রনিক্স ইঞ্জিনিয়ারিং ডিগ্রি অর্জন করেন এবং ট্রিনিটি কলেজ লন্ডনের পরীক্ষার আটটি স্তর সম্পন্ন করেন এবং চার বছর একজন সফটওয়্যার ইঞ্জিনিয়ার হিসেবেও কাজ করেছেন।

## অভিনয় এবং মডেলিং
দিলনাজ থিয়েটার নাটকে অভিনয় করেছেন এবং একজন র‍্যাম্প মডেল হিসেবেও কাজ করেন। তিনি একটি মেগা মডেল প্রতিযোগিতায় অংশগ্রহণ করেছেন। পাশাপাশি একটি মিউজিক ভিডিওতে মডেল হিসেবে ছিলেন এবং একটি সঙ্গীত সম্পর্কিত অনুষ্ঠানে ভিজে হিসেবে দায়িত্ব পালন করেছেন। পরবর্তীতে, তিনি *[[রাগিনী এমএমএস: রিটার্নস]]* ধারাবাহিকে কবিতা নামে প্রধান চরিত্রের ভূমিকায় অভিনয় করার মাধ্যমে একজন চলচ্চিত্র, টেলিভিশন এবং ওয়েব অভিনেত্রী হয়ে ওঠেন।

## চলচ্চিত্র তালিকা

## টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
ইয়ুমিকো ইগারাশি

**ইয়ুমিকো ইগারাশি** (いがらし ゆみこ, ইগারাশি ইয়ুমিকো), ১৯৫০ সালের ২৬ আগস্ট জাপানের হোক্কাইডো প্রদেশের আসাহিকাওয়ায় জন্মগ্রহণ করেন। তিনি একজন প্রখ্যাত জাপানি মাঙ্গা শিল্পী বা মাঙ্গাকা। ইগারাশি মূলত জনপ্রিয় মাঙ্গা সিরিজ **ক্যান্ডি ক্যান্ডি**-এর চিত্রায়নের জন্য বিশেষভাবে পরিচিত।

## কর্মজীবন
১৯৬৮ সালে, হোক্কাইডোর সাপ্পোরোতে *আসাহি গাওকা* উচ্চ বিদ্যালয়ের তৃতীয় বর্ষের ছাত্রী থাকাকালীন ইয়ুমিকো ইগারাশি মাঙ্গা শিল্পী হিসাবে আত্মপ্রকাশ করেন। তিনি প্রথম শুয়েইশা প্রকাশিত **রিবন** নামক মাঙ্গা বিষয়ক পত্রিকায় শিরোই সামে নো ইরু শিমা শিরোনামের একটি মাঙ্গা প্রকাশ করে জনপ্রিয় হন। পরবর্তীতে, ১৯৭৭ সালে, তিনি প্রথমবার তার কাজের সম্মাননা পান। ইয়ুমিকো জনপ্রিয় মাঙ্গা সিরিজ ক্যান্ডি ক্যান্ডি-এর শিল্পী হিসেবে কোডানশা পুরস্কার অর্জন করেন। 

১৯৯০-এর দশকের শেষভাগে, ইয়ুমিকো ইগারাশি তার  চিত্রিত *মাঙ্গা* চরিত্রের বৌদ্ধিক সম্পত্তি অধিকার সংক্রান্ত একাধিক আইনি লড়াইয়ে জড়িয়ে পড়েন।  তিনি দাবি করেন যে, যেসব মাঙ্গা সিরিজে তিনি চিত্রশিল্পী হিসেবে কাজ করেছেন, সেগুলোর চরিত্রচিত্রণের উপর একক বৌদ্ধিক সম্পত্তি অধিকার তারই থাকা উচিত এবং তার মাঙ্গা বা মাঙ্গার চরিত্রের অনুপ্রেরনায় কোন ব্যবসায়িক পণ্য প্রস্তুত করতে হলে তার জন্য লেখকদের সম্মতির প্রয়োজন নেই। ১৯৯৯ সালে *ক্যান্ডি ক্যান্ডি* চরিত্রের নকশা সংক্রান্ত একটি আইনি দ্বন্দ্বে আদালত ইগারাশির বিরুদ্ধে রায় দেয়। আদালত জানায়, ইগারাশি এবং লেখক কিয়োকো মিজুকি উভয়েরই চরিত্রগুলোর উপর সমান অধিকার রয়েছে।  পাশাপাশি, মিজুকির অসম্মতিতে নির্মিত *মাঙ্গা* চরিত্রভিত্তিক  সকল পণ্যের জন্য ক্ষতিপূরণ প্রদান করার নির্দেশ দেওয়া হয়। এই আইনি লড়াইয়ের ফলে ক্যান্ডি ক্যান্ডি *মাঙ্গা*  প্রকাশের ধারাবাহিকতা নষ্ট হয়ে যায় এবং বেশ কয়েক বছর *মাঙ্গার* নতুন কোন সংকলন প্রকাশীত হয়না। পরিচালক *তোয়েই* *ক্যান্ডি ক্যান্ডি* -এর উপর ভিত্তি করে অ্যানিমে তৈরি করছিলেন কিন্তু এই আইনি লড়াইয়ের ফলে তার নির্মান বাধাপ্রাপ্ত হয়ে পরে। আদালতের আদেশের কারণে *মাঙ্গা* থেকে অনুপ্রানিত নতুন কোন ব্যবসায়িক পণ্য তৈরি করতে গেলে ইগারাশি এবং মিজুকি উভয়ের অনুমতি প্রয়োজন। পরবর্তীতে, ২০০৪ সালে সামান্য পরিমাণ নতুন পণ্য বাজারে আসতে শুরু করে, যার থেকে ধারণা করা হয় যে, ইগারাশি ও মিজুকির মধ্যে অবশেষে সমঝোতা হয়েছিল। 

## ব্যক্তিগত জীবন

ইগারাশি হোক্কাইডোর সাপ্পোরোর বাসিন্দা। মাঙ্গা সার্কেল ক্ল্যাম্পের সদস্য সাতসুকি ইগারাশি তার চাচাতো ভাই।

ইগারাশি কণ্ঠশিল্পী কাজুহিকো ইনোউকে বিয়ে করেছিলেন এবং পরে তাদের বিবাহবিচ্ছেদ ঘটে।  তাদের  দুজনের সন্তান কেইচি ইগারাশি (জন্ম ১৯৮১) যিনি পেশাগতভাবে নানামি ইগারাশি নামেও পরিচিত। নানামি জনি অ্যান্ড অ্যাসোসিয়েটসের একজন প্রাক্তন প্রশিক্ষক এবং ২০১০ সালে তিনি তার অভিজ্ঞতার উপর ভিত্তি করে একটি সচিত্র কমিক প্রবন্ধ প্রকাশ করেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:২১শ শতাব্দীর জাপানি লেখিকা
উইলি অ্যান্ড আর্ল রিচার্ড'স ডোটার

**উইলি অ্যান্ড আর্ল রিচার্ড'স ডোটার** (চাইল্ড ১০২, রাউড ৩৯১০) একটি ঐতিহ্যবাহী ইংরেজি ভাষার লোকগীতি। এতে রবিন হুড এর জন্মের কথা বলা হয়েছে। তবে এটি রবিন হুড চক্রের অংশ নয়; ফ্রান্সিস জেমস চাইল্ড এই কারণেই এর জন্য **দ্য বার্থ অব রবিন হুড** শিরোনামটি প্রত্যাখ্যান করেছিলেন।

## সারাংশ
উইলি বা আর্চিবল্ড এবং আর্লের কন্যা একে অপরকে ভালোবেসে ফেলে, এবং মেয়েটি গর্ভবতী হয়ে পড়ে। তারা বনভূমিতে পালিয়ে যায়, যেখানে মেয়েটি একটি পুত্রসন্তানের জন্ম দেয়। কিছু সংস্করণে, মেয়েটি বেঁচে থাকে এবং শিশুকে লালনপালন করে; অন্য সংস্করণে, সে মারা যায়, এবং আর্চিবল্ড দুঃখিত হয় যে তার পুত্র জীবিত থাকলেও সমস্যার সমাধান হয়নি, কারণ সে শিশুটিকে লালন করতে পারবে না। পরে আর্ল এসে তার নাতি এবং তার কন্যাকে—যে জীবিত হোক বা মৃত—পুনরুদ্ধার করে। সে তার নাতিকে চুম্বন করে এবং তাকে তার উত্তরাধিকারী ঘোষণা করে।

## মোটিফ
এই ব্যালেডের মোটিফ এসেছে *[[উইলি ও ডগলাস ডেল]]* এবং *[[লিসাম ব্র্যান্ড]]* থেকে।

## পরিবেশনা
এই ব্যালেডটি স্পিয়ার্স এবং বোডেন ২০০৮ সালে তাদের *ভ্যাগাবন্ড* অ্যালবামে *দ্য বার্থ অব রবিন হুড* শিরোনামে রেকর্ড করেছিলেন; ২০১১ সালে তাদের *দ্য ওয়ার্কস* অ্যালবামে এর একটি নতুন সংস্করণ প্রকাশিত হয়। সেখানে এলিজা কার্থি স্বরসংগত করে কণ্ঠ দিয়েছেন।

## তথ্যসূত্র

বিষয়শ্রেণী:চাইল্ডের লোকগাথা
বিষয়শ্রেণী:রবিন হুড ব্যালাড
বিষয়শ্রেণী:গানের বছর অজানা
বিষয়শ্রেণী:গীতিকার অজানা
ফুটবল ক্লাব বেঙ্গালুরু ইউনাইটেড

**ফুটবল ক্লাব বেঙ্গালুরু ইউনাইটেড** (**এফসি বেঙ্গালুরু ইউনাইটেড** বা **বেঙ্গালুরু ইউনাইটেড**) হল ভারতের কর্ণাটক রাজ্যের বেঙ্গালুরু শহরভিত্তিক একটি পেশাদার ফুটবল ক্লাব।  এটি ২০১৮ সালে প্রতিষ্ঠিত হয়। বর্তমানে এই দলটি জাতীয় ফুটবলের তৃতীয় স্তর আই-লিগ ২ প্রতিযোগিতায় অংশগ্রহণ করে এবং ঘরোয়া ব্যাঙ্গালোর ফুটবল লিগ প্রতিযোগিতায় অংশ নেয়।

## প্রতিদ্বন্দ্বিতা
বেঙ্গালুরু ইউনাইটেড ২০২২ সালে গঠিত স্থানীয় দল এসসি বেঙ্গালুরুর সাথে প্রতিদ্বন্দ্বিতা ভাগ করে নিয়েছে, যাদের তারা বিডিএফএ সুপার ডিভিশন লিগ এবং আই-লিগ ২-এর ম্যাচে মুখোমুখি হয়েছিল।

## সম্মাননা
### লিগ
***[[আই-লিগ ২|আই-লিগ দ্বিতীয় বিভাগ]]**
**তৃতীয় স্থান (১): ২০১৯–২০                  
***[[ব্যাঙ্গালোর ফুটবল লিগ|বিডিএফএ সুপার ডিভিশন]]**
**চ্যাম্পিয়ন (২): ২০২০–২১, ২০২১–২২
**রানার্স-আপ (১): ২০২২–২৩
**তৃতীয় স্থান (২): ২০১৯–২০, ২০২৩–২৪

### কাপ
***[[স্ট্যাফোর্ড চ্যালেঞ্জ কাপ]]**
**চ্যাম্পিয়ন (১): ২০২৩

### পুরস্কার
* বিশ্ব ফুটবল সামিট পুরস্কার: ২০২১

## অধিভুক্ত ক্লাব
নিম্নলিখিত ক্লাবটি বর্তমানে এফসি বেঙ্গালুরু ইউনাইটেডের সাথে অধিভুক্ত:
*  সেভিয়া এফসি (২০২১–বর্তমান)

## আরও দেখুন
* ভারতের ফুটবল ক্লাবের তালিকা

## তথ্যসূত্র

## আরও পড়ুন
*
*
*
*
*
*
*
*

## বহিঃসংযোগ
*এফসি বেঙ্গালুরু ইউনাইটেড সকারওয়ে
* এফসি বেঙ্গালুরু ইউনাইটেড *দ্য-আইআইএএফ.কম*
* এফসি বেঙ্গালুরু ইউনাইটেড গ্লোবাল স্পোর্টস আর্কাইভ 
* 
* 
* 


বিষয়শ্রেণী:২০১৮-এ কর্ণাটকে প্রতিষ্ঠিত
বিষয়শ্রেণী:২০১৮-এ প্রতিষ্ঠিত ফুটবল ক্লাব
বিষয়শ্রেণী:বেঙ্গালুরুর ফুটবল ক্লাব
বিষয়শ্রেণী:আই-লিগ ২-এর ক্লাব
নিবৃতি রায়

**নিবৃতি রায়** (জন্ম ) ইন্টেল ইণ্ডিয়ার প্রধান এবং ইন্টেল ফাউণ্ড্রি সার্ভিসেসের উপ-সভাপতি ছিলেন। তিনি ভারতের নারীদের জন্য সর্বোচ্চ বেসামরিক সম্মাননা নারী শক্তি পুরস্কার পেয়েছেন।

## কর্মজীবন
নিবৃতি রায়ের জন্ম  সালে ভারতের উত্তর প্রদেশের গোরক্ষপুরে। তিনি লখনউ বিশ্ববিদ্যালয় থেকে বিএ ডিগ্রি অর্জন করেছেন। এরপর তিনি তাঁর বিশের কোঠায় বিয়ে ক'রেন এবং মার্কিন যুক্তরাষ্ট্রে চলে যান। তিনি নিউ ইয়র্কের রেনসেলার পলিটেকনিক ইনস্টিটিউট থেকে গণিত ও অপারেশন গবেষণায় বিএসসি ডিগ্রি অর্জন করেন এবং তারপর ওরেগন স্টেট ইউনিভার্সিটি থেকে ইঞ্জিনিয়ারিংয়ে স্নাতকোত্তর ডিগ্রি অর্জন করেন। তিনি ১৯৯৪ সালে ইন্টেলে কাজ শুরু করেন এবং ২০০৫ সালে কর্ণাটকের রাজধানী বেঙ্গালুরুতে ফিরে আসেন। পরের বছর তৎকালীন প্রধানমন্ত্রী মনমোহন সিং তাঁকে ভারতের বিদেশী নাগরিক হিসেবে স্থায়ী ভিসার মর্যাদা প্রদান করেন।

২০২২ সাল পর্যন্ত, তিনি ইন্টেল ইণ্ডিয়ার প্রধান এবং ইন্টেল ফাউণ্ড্রি সার্ভিসেসের উপ-সভাপতি ছিলেন, এই সময় তিনি ৭,০০০ স্কুলের ১৫০,০০০ এরও বেশি শিক্ষার্থীকে প্রশিক্ষণ দিয়েছিলেন। এর আগের বছর, তিনি *[[বিজনেস লাইন|দ্য হিন্দু বিজনেস লাইনকে]]* বলেছিলেন, "মার্কিন যুক্তরাষ্ট্রের বাইরে ভারত ইন্টেলের জন্য বৃহত্তম গবেষণা ও উন্নয়ন কেন্দ্র এবং আমরা ক্রমাগত বিকাশ ঘটাচ্ছি"। তিনি টাটা টেকনোলজিসের পরিচালনা পর্ষদেও যোগদান করেন।

২০২২ সালের আন্তর্জাতিক নারী দিবসে, নিবৃতি রায় তৎকালীন রাষ্ট্রপতি রামনাথ কোবিন্দের কাছ থেকে নারী শক্তি পুরস্কার গ্রহণ করেন, পাশাপাশি আরও ২৮ জন মহিলা এই পুরস্কারে ভূষিত হন। নিবৃতি রায় গ্রামীণ ব্রডব্যান্ড ইন্টারনেট সংযোগ এবং সেমিকন্ডাক্টর চিপসে উদ্ভাবনের প্রচারে কাজের জন্য এই স্বীকৃতি পেয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:টাটা গ্রুপের ব্যক্তি
বিষয়শ্রেণী:১৯৬০-এর দশকে জন্ম
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:অরেগন স্টেট ইউনিভার্সিটির প্রাক্তন শিক্ষার্থী
বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বেঙ্গালুরুর ব্যক্তি
উইলি অ্যান্ড ডগলাস ডেল

**উইলি ও কাউগলাস ডেল** বা **উইলি অ্যান্ড ডগলাস ডেল** (রাউড ৬৫, চাইল্ড ১০১) একটি ঐতিহ্যবাহী ইংরেজি ভাষার লোকগীতি।

## সারসংক্ষেপ

উইলি আদালতে যায় এবং সেখানেই এক তরুণীর সঙ্গে প্রেমে পড়ে। যখন সে গর্ভবতী হয়, তখন তারা পালিয়ে যায়, কিন্তু পথিমধ্যে প্রসব বেদনা শুরু হয় এবং সে এক পুত্রসন্তানের জন্ম দেয়। এরপর তারা সন্তানসহ এগিয়ে যায় এবং উইলির পিতার জমিতে পৌঁছে।

## প্রতীকবাদ
এই ব্যালাডে "উইলি ও আর্ল রিচার্ডের কন্যা" গীতির উপাদান রয়েছে এবং কিছুটা "লিসাম ব্র্যান্ড" থেকেও অনুপ্রাণিত।

## তথ্যসূত্র

বিষয়শ্রেণী:গীতিকার অজানা
বিষয়শ্রেণী:গানের বছর অজানা
বিষয়শ্রেণী:চাইল্ডের লোকগাথা
আনোয়ারা খাতুন

**আনোয়ারা খাতুন** (১৯১৯ - ১৯৮৮) একজন বাঙালি নারী রাজনীতিবিদ ছিলেন। তিনি বাংলা ভাষা আন্দোলনের সাথে যুক্ত ছিলেন।

তিনি ১৯৪৬ সালে তৎকালীন থেকে বঙ্গীয় আইনসভার সদস্য নির্বাচিত হন। তিনি প্রথম মুসলিম নারী হিসেবে বঙ্গীয় আইনসভার সদস্য হিসেবে নির্বাচিত হয়েছিলেন। ১৯৫৪ সালের যুক্তফ্রন্টের নির্বাচনেও জয় লাভ করেন তিনি।

আনোয়ারা খাতুন আলী আমজাদ খানের সাথে বিবাহ বন্ধনে আবদ্ধ হন। তার স্বামী আওয়ামী লীগের প্রতিষ্ঠাতা সহসভাপতি ছিলেন।

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:বাংলা ভাষা আন্দোলনের সক্রিয় নারী কর্মী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯২৫-এ জন্ম
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:ঢাকার রাজনীতিবিদ
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
উইলি'স ফেটাল ভিজিট

** উইলি'স ফেটাল ভিজিট** (রাউড ২৪৪, চাইল্ড ২৫৫) একটি ইংরেজি ভাষার লোকগান। এটি সম্ভবত স্কটল্যান্ডে উদ্ভূত।

## সারাংশ

এক নারী তার মা, বাবা, ভাই জন এবং তার ভালোবাসার মানুষ উইলির খবর জানতে চেয়েছিল। শুধু উইলিই তার কাছে ছিল। এক রাতে উইলি তার কাছে এলো, আর মেয়েটি তাকে নিয়ে শুতে গেল। মেয়েটি সকাল হবার আগে মোরগকে ডাকতে বারণ করে দিল। কিন্তু মোরগ তাড়াতাড়ি ডেকে ওঠে এবং মেয়েটি চাঁদের আলোকে ভোর হয়েছে ভেবে নেয়। উইলি তখনই চলে যায়। পথে এক ভূতের সঙ্গে তার দেখা হয়। একটি গির্জার কাছে সেই ভূত তাকে বলে, সে পাপের পথে চলেছে এবং কোনো প্রার্থনাও করেনি। তারপর ভূত তাকে হত্যা করে এবং তার দেহ ছিঁড়ে ফেলে।

## উৎপত্তি
এই গানের একটি সংস্করণ পিটার বাচান-এর *প্রাচীন ব্যালাড এবং গানসমূহ উত্তর স্কটল্যান্ড*-এ প্রকাশিত হয়েছিল। ফ্রান্সিস জেমস চাইল্ড বিশ্বাস করতেন যে গানটির প্রথম অংশ ছিল *[[মিষ্টি উইলিয়ামের ভূত]]* (চাইল্ড ব্যালাড ৭৭), *[[ক্লার্ক সন্ডার্স]]* (চাইল্ড ব্যালাড ৬৯) এবং *[[ধূসর মুরগি]]* (চাইল্ড ব্যালাড ২৪৮)-এর একটি মিশ্রণ।

## দেখুন এছাড়াও
*চাইল্ড ব্যালেডের তালিকা

## তথ্যসূত্র
  

বিষয়শ্রেণী:স্কটিশ ফোক গান
বিষয়শ্রেণী:মৃত্যুর গান
বিষয়শ্রেণী:ভূতের গান
বিষয়শ্রেণী:চাইল্ড বলাড
বিষয়শ্রেণী:হত্যার গান
বিষয়শ্রেণী:গানের বছর অজানা
বিষয়শ্রেণী:অজ্ঞাত গীতিকার
প্রিয়দর্শিনী ইন্দলকার

**প্রিয়দর্শিনী ইন্দালকার** হলেন একজন ভারতীয় অভিনেত্রী যিনি মারাঠি ভাষার চলচ্চিত্র এবং হাস্যরসাত্মক টিভি অনুষ্ঠান "মহারাষ্ট্রচি হাসিযাত্রা"তে তার কাজের জন্য বেশ পরিচিত। তিনি *ফুলরানি*, *সোয়রিক* এবং *নাভারদেব বিএসসি এগ্রি-র* মতো মারাঠি ছবিতেও  অভিনয় করেছেন।

## প্রাথমিক জীবন এবং শিক্ষা
ইন্দালকারের জন্ম সাংলিতে এবং যদিও তিনি বেড়ে ওঠেন পুনেতে।  তিনি রেণুকা স্বরূপ মেমোরিয়াল গার্লস হাই স্কুলে পড়াশোনা করেছেন। ইন্দালকার পুনের বিদ্যার্থী গৃহের ইঞ্জিনিয়ারিং অ্যান্ড টেকনোলজি কলেজ থেকে বিই (আইটি) ডিগ্রি অর্জন করেন। 

## কর্মজীবন
ইন্দালকার তার কর্মজীবন শুরু করেন ইটিভি মারাঠিতে প্রচারিত শিশুদের অনুষ্ঠান *আফলাতুন লিটল মাস্টার্সে* অভিনয়ের মাধ্যমে। 

২০১৮ সালে ইন্দালকার তার কাজের জন্য মুম্বাই চলে আসেন এবং তার ভবিষ্যতের*হাসিযাত্রার* সহ-অভিনেত্রী বনিতা খারাতের সাথে বন্ধুত্ব হয়।  তিনি *মৈনান্তর নাটকের* মাধ্যমে তার মারাঠি থিয়েটার জীবন শুরু করেন এবং পরে *খামোশি* এবং *পরানা* নাটকে কাজ করেন। তিনি কিছু ডাবিংয়ের কাজও করেছেন। ইন্দালকার সনি মারাঠি টিভি অনুষ্ঠান *"আসা মাহের নাকো গা বাই"* তে বিভিন্ন সময় উপস্থিত হয়েছেন। 

তার বড় সাফল্য আসে যখন তিনি *মহারাষ্ট্রচি হাসিযাত্রা* নামক হাস্যরসাত্মক অনুষ্ঠানে নিয়মিত অভিনয়শিল্পী হয়ে ওঠেন। 

২০২১ সালে, তিনি মারাঠি ছবি "ফটোপ্রেম"-এ একটি সংক্ষিপ্ত একটি ভূমিকায় অভিনয় করেছিলেন। পরবর্তীতে, তিনি একাধিক মারাঠি সিনেমায় অভিনয় করেন এবং *ফুলরানি*, *সোয়রিক* এবং *নাভারদেব বিএসসি এগ্রি-তে প্রধান নারী চরিত্রে অভিনয় করেন।*

ইন্দালকার হিন্দি এবং মারাঠি ওয়েব সিরিজেও অভিনয় করেছেন, শান্তিত ক্রান্তি এবং ফারজির মতো প্রযোজনায় অভিনয় করেছেন। 

## পুরস্কার
ইন্দালকার নিম্নলিখিত পুরস্কারে ভূষিত হন:

* ২০২৩: গ্লোবাল আইকনস অফ ইন্ডিয়া পুরস্কার 
* ২০২৪ (এপ্রিল): সেরা নবাগত অভিনেতার জন্য মারাঠি ফিল্মফেয়ার পুরস্কার 
* ২০২৪ (জুন): অখিল ভারতীয় মারাঠি নাট্য পরিষদ কর্তৃক *ইন্দিরা চিটনিস মেমোরিয়াল কমেডিয়ান পুরস্কার* 
* ২০২৪ (জুলাই): সকালের *সেরা নতুন মুখ* । 

## তথ্যসূত্র

## বহিঃসংযোগ

* 

বিষয়শ্রেণী:পুণের অভিনেত্রী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনয়শিল্পী
বিষয়শ্রেণী:জন্মের বছর অনুপস্থিত (জীবিত ব্যক্তি)
উইলি অ্যান্ড লেডি মাইসরি

**উইলি অ্যান্ড লেডি মাইসরি** (রাউড ১৯৮, চাইল্ড ৭০) (**উইলিয়াম এবং লেডি মার্জোরি** নামেও পরিচিত) একটি ইংরেজি ভাষার ঐতিহ্যবাহী লোকগীতি। সম্ভবত স্কটল্যান্ডে এই গানের উৎপত্তি হয়েছে। লোকসংগীতশিল্পী জো রে-এর এই গানের রেকর্ডিংয়ের লাইনার নোটে, রড স্ট্র্যাডলিং লেখেন "জো বিশ্বাস করেন যে ব্যালাডটি সেলকার্কের আশপাশের এলাকার প্রেক্ষাপটে তৈরি—সম্ভবত সেলকার্কের উত্তর-পূর্বে লডারডেলের থার্লস্টেইন ক্যাসেলে।"

## সারসংক্ষেপ

লেডি মাইসরির ঘরে প্রবেশ করার জন্য উইলি তার পিতার প্রহরীদের হত্যা করে। রাত শেষ হওয়ার পর, লেডি মাইসরির পিতা উইলিকে হত্যা করে। লেডি মাইসরি তার বাবাকে এই হত্যার জন্য অভিযুক্ত করে। বাবা যুক্তি দেয় যে উইলি প্রহরীদের হত্যা করেছিল, কিন্তু লেডি মাইসরি পাল্টা যুক্তি দেয় যে প্রহরীরা বর্ম পরিহিত ছিল, কিন্তু উইলি ছিল নিরস্ত্র।

## প্রকারভেদ
এই ব্যালাডটির সাথে *[[ক্লার্ক স্যান্ডার্স]]* এর অনেক মিল রয়েছে  এবং এটি *[[দ্য বেন্ট সে ব্রাউন|দ্য বেন্ট সে ব্রাউনের]]* কিছু প্রভাব বহন করে।

## তথ্যসূত্র

বিষয়শ্রেণী:গীতিকার অজানা
বিষয়শ্রেণী:গানের বছর অজানা
বিষয়শ্রেণী:চাইল্ডের লোকগাথা
তানজা নিজমিজার

**তানজা নিজমিজার** (; জন্ম ১৩ ফেব্রুয়ারি ১৯৭৮), এছাড়াও পরিচিত **আলেকজান্ড্রা নারিনো** নামে, একজন ডাচ সাবেক গেরিলা যোদ্ধা এবং ইংরেজি শিক্ষক, যিনি ২০০২ সাল থেকে কলম্বিয়ার গেরিলা সংগঠন কলম্বিয়ার বিপ্লবী সশস্ত্র বাহিনী (FARC) এর সদস্য। ২০০৭ সালে তার ডায়রি আবিষ্কৃত হওয়ার পর থেকে তিনি এই গ্রুপের শীর্ষস্থানীয় প্রকাশ্য ব্যক্তিত্বদের মধ্যে একজন। তিনি কলম্বিয়ার সরকারের সাথে সফল শান্তি আলোচনা পরিচালনায় অংশগ্রহণকারী দলের সদস্য ছিলেন।

## প্রাথমিক জীবন ও শিক্ষা
তানজা নিজমিজার ১৩ ফেব্রুয়ারি ১৯৭৮ সালে নেদারল্যান্ডসের ডেনেকাম্প শহরে জন্মগ্রহণ করেন। তিনি গ্রোনিঙ্গেন বিশ্ববিদ্যালয়ে রোমান্স ভাষা ও রোমান্স সংস্কৃতি নিয়ে পড়াশোনা করেন। ১৯৯৮ সালে তিনি কলম্বিয়া যান এবং ইংরেজি শিক্ষক হিসেবে কাজ শুরু করেন। পরে তিনি নেদারল্যান্ডসে ফিরে যান এবং তার বিশ্ববিদ্যালয়ের পড়াশোনা চালিয়ে যান।

## ফার্ক (FARC)
২০০২ সালে তানজা নিজমিজার আবারও কলম্বিয়ায় যান এবং নভেম্বর মাসে কলম্বিয়ার বিপ্লবী সশস্ত্র বাহিনী ফার্ক (FARC)-এ যোগ দেন। ২০০৭ সাল থেকে তিনি ফার্কের অন্যতম প্রধান জনসম্মুখী ব্যক্তিত্ব হয়ে ওঠেন, যখন কলম্বিয়ার সামরিক বাহিনী তার ব্যক্তিগত দিনলিপি উদ্ধার করে তখন এটি আন্তর্জাতিক সংবাদমাধ্যমে গুরুত্ব পায়। তার দিনলিপিতে তিনি একজন গেরিলা যোদ্ধা হিসেবে জীবনের কঠোর বাস্তবতা ও মাঝে মাঝে তার হতাশার কথা লিখেছিলেন।

২০১০ সাল পর্যন্ত, তিনি ফার্কের (FARC) নেতা ভিক্টর হুলিও সুয়ারেজ রোজাস-এর এক ভাইপোর সঙ্গে প্রেমের সম্পর্কে ছিলেন। ২০১২ সালের শরৎকালে, তাকে ওসলোতে কলম্বিয়ার সরকারের সঙ্গে শান্তি আলোচনার জন্য ফার্কের প্রতিনিধি দলের সদস্য হিসেবে মনোনীত করা হয়।

তানজা নিজমিজারের বিরুদ্ধে মার্কিন যুক্তরাষ্ট্রে সন্ত্রাসবাদের অভিযোগ আনা হয়েছে, কারণ তিনি তিনজন মার্কিন নাগরিককে অপহরণের সঙ্গে জড়িত ছিলেন বলে দাবি করা হয়েছে। অপহৃত তিনজন মার্কিন নাগরিক (প্রাইভেট মিলিটারি কন্ট্রাক্টর) মার্ক গনসালভেস, কিথ স্ট্যান্সেল এবং থমাস হাউস মুক্তির পর তাদের অভিজ্ঞতা নিয়ে একটি বই লিখেছিলেন, যার নাম *[[Out of Captivity]]*। তারা পেন্টাগনের নির্দেশে একটি এক ইঞ্জিন বিশিষ্ট বিমান দিয়ে নজরদারি মিশনে ছিল। তাদের বিমানটি ফরোয়ার্ড-লুকিং ইনফ্রারেড প্রযুক্তি দিয়ে সজ্জিত ছিল এবং এর উদ্দেশ্য ছিল কলম্বিয়ার জঙ্গলে ফার্ক (FARC) শিবির ও কোকেন ল্যাব শনাক্ত করা।

২০০৩ সালে ইঞ্জিন বিকল হয়ে গেলে বিমানটি জরুরি অবতরণ করতে বাধ্য হয়, যা ফার্কের নিয়ন্ত্রিত এলাকায় পড়ে। এই সময়, আমেরিকান পাইলট টমি জেনিসকে গুলি করে হত্যা করা হয় এবং একজন কলম্বিয়ান সার্জেন্টকে ঘটনাস্থলেই ফার্ক বাহিনী হত্যা করে। ফার্কের দাবি অনুযায়ী, এই তিনজন মার্কিন নাগরিক ছিল "যুদ্ধবন্দি," যাদের বিনিময়ে ফার্ক তাদের বন্দি সদস্যদের মুক্ত করতে চেয়েছিল। পাঁচ বছর পর, অপারেশন জ্যাক অভিযানের মাধ্যমে তাদের মুক্ত করা হয়, একইসঙ্গে ইঙ্গ্রিড বেতানকুরকেও উদ্ধার করা হয়। যদি তানজা নিজমিজার দোষী সাব্যস্ত হন, তবে তাকে সর্বোচ্চ ৬০ বছরের কারাদণ্ড ভোগ করতে হতে পারে।

তানজা নিজমিজারের একটি ব্লগ রয়েছে, যেখানে তিনি ফার্কের সঙ্গে তার অভিজ্ঞতা এবং সংগঠন সম্পর্কে নিজের মতামত প্রকাশ করেন।

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডেনেক্যাম্পের ব্যক্তি
বিষয়শ্রেণী:এফএআরসি সদস্য
বিষয়শ্রেণী:ডাচ ট্রটস্কিবাদী
বিষয়শ্রেণী:২০শ শতাব্দীর দখলদার
বিষয়শ্রেণী:গ্রোনিংজেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওলন্দাজ নারী সক্রিয়কর্মী
বিষয়শ্রেণী:ওলন্দাজ সক্রিয়কর্মী
বিষয়শ্রেণী:দক্ষিণ আমেরিকায় যুদ্ধে অংশগ্রহণকারী নারী
বিষয়শ্রেণী:কলম্বিয়ায় ওলন্দাজ প্রবাসী
বিষয়শ্রেণী:২১শ শতাব্দীর যুদ্ধে অংশগ্রহণকারী নারী
উইলি'স লাইক-ওয়েক

**"উইলি'স লাইক-ওয়েক"** (রাউড ৩০, চাইল্ড ২৫) একটি ইংরেজি ভাষার লোক গান।

## সংক্ষিপ্তসার
উইলি তার শেষকৃত্যের প্রস্তুতি নিয়ে নিজের পোশাকে শুয়ে পড়ে। তার প্রেমিকা এটি জানতে পেরে নিজের বাবার কাছে প্রার্থনা করে, যাতে তাকে যেতে দেওয়া হয়। অনুমতি পেয়ে সে ঘরে ঢোকে, আর তখনই উইলি জেগে উঠে ঘোষণা করে যে সে তৎক্ষণাৎ তাকে বিয়ে করবে।

## অন্য রূপ
ব্যালাডের একটি সাধারণ বিষয়বস্তু হলো মৃত্যুর ভান করে এক অনিচ্ছুক কুমারীকে প্রলুব্ধ করা। আরও সাধারণ হলো, নায়িকা নিজেই এটিকে স্বামী পাওয়ার কৌশল হিসেবে ব্যবহার করে, যেমন "দ্য গে গোশক" ব্যালাডে দেখা যায়।

ডেনীয় সংস্করণগুলি ষোড়শ শতকের পাণ্ডুলিপিতে পাওয়া যায়, এবং শত শত বছর ধরে মৌখিক ঐতিহ্য হিসেবে চলতে থাকে। এটি ডেনীয় ভাষায় সবচেয়ে সাধারণ ব্যালাডগুলোর মধ্যে একটি, এবং হাঙ্গেরীয়, স্লোভেনীয়, এবং ইতালীয় সংস্করণে পরিচিত।

## দেখুনও
*চাইল্ড ব্যালাডের তালিকা

## তথ্যসূত্র

## বহিঃসংযোগ
*''উইলি'স লাইক-ওয়েক''

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
বিষয়শ্রেণী:অজানা গীতিকারদের গান
ইয়াং অ্যান্ড্রু

**"ইয়াং এন্ড্রু"** (রাউড ৬৭৪০, চাইল্ড ৪৮) একটি ঐতিহ্যবাহী লোকগীতি।

## সংক্ষেপ
এন্ড্রু হেলেনকে প্রতারণা করে এবং বলে, যদি সে তার বাবার স্বর্ণ এনে দেয়, তবে সে তাকে বিয়ে করবে। হেলেন স্বর্ণ এনে দিলে, এন্ড্রু শুধু স্বর্ণ নয়, তার সব কাপড়ও নিয়ে পালিয়ে যায়। হেলেন নগ্ন অবস্থায় বাড়ি ফিরে গেলে, তার বাবা রাগে ও দুঃখে ভেঙে পড়ে এবং শেষ পর্যন্ত মারা যায়। পরে, এন্ড্রু জঙ্গলে একটি নেকড়ে-জাতীয় প্রাণীর সামনে পড়ে এবং নেকড়েটি তাকে মেরে ফেলে। স্বর্ণটি তখনও তার দেহের পাশে পড়ে থাকে।

## প্রকরণ
এই ব্যালাডে "লেডি ইসাবেল অ্যান্ড দ্য এলফ-কোনাইট" (চাইল্ড ৪) এবং "দ্য ফেয়ার ফ্লাওয়ার অফ নর্থাম্বারল্যান্ড" (চাইল্ড ৯) এর উপাদান রয়েছে।

এই কাহিনী জার্মান, পোলিশ এবং ডেনীয় প্রকারে পাওয়া যায়।

## দেখুন
*চাইল্ড ব্যালাডের তালিকা

## তথ্যসূত্র

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
বিষয়শ্রেণী:অজ্ঞাত গীতিকারদের গান
উইলি'স লেডি

**উইলি'স লেডি** হল চাইল্ড ব্যালাড নম্বর ৬ এবং রাউড #২২০। এই ব্যালাডের সর্বপ্রথম পরিচিত কপি ১৭৮৩ সালে লিপিবদ্ধ একটি পাঠ থেকে পাওয়া যায়।

এই ব্যালাডের একটি পরিবর্তিত রূপ *ব্যালাডস উইয়ার্ড অ্যান্ড ওয়ানডারফুল* (১৯১২)-এর ২৫টি ঐতিহ্যবাহী কাজের মধ্যে অন্তর্ভুক্ত হয়েছিল, যার চিত্রকর্ম করেছিলেন ভার্নন হিল।

## সারাংশ
উইলি তার মায়ের ইচ্ছার বিরুদ্ধে বিয়ে করে। তার মা একজন শক্তিশালী জাদুকরী। সে উইলির স্ত্রীকে অভিশাপ দেয় যাতে সে সন্তান জন্ম দিতে না পারে। সে স্বর্ণ ঘুষ দিয়ে মাকে বোঝানোর চেষ্টা করে, কিন্তু মা জানিয়ে দেয় যে তার স্ত্রী মারা যাবে এবং সে অন্যত্র বিয়ে করবে। গৃহের আত্মা বিলি ব্লাইন্ড উইলিকে পরামর্শ দেয়, যাতে সে মোম দিয়ে একটি শিশুর ভাস্কর্য তৈরি করে এবং তার মাকে খ্রিস্টধর্মের আনুষ্ঠানিকতা দেখতে আমন্ত্রণ জানায়। মা এসে মোমের শিশুকে দেখে ক্ষিপ্ত হয় এবং জানতে চায় কে তার জাদু ভেঙেছে। উইলি দ্রুত গিয়ে নিজেই সব ঠিক করে দেয় এবং তার স্ত্রী সন্তানের জন্ম দেয়।

## মন্তব্য
এই ব্যালাডটি বেশ কয়েকটি স্ক্যান্ডিনেভিয়ান পরিবর্তনে পাওয়া যায় (টিএসবি এ ৪০), যেখানে জাদুকরী বিভিন্ন তন্ত্র ব্যবহার করে; কখনও কখনও ঘরের বিশেষ একটি জায়গায় জাদু করতে সে অক্ষম হয়, এবং প্রসবযন্ত্রণাকাতর নারীকে সেখানে রাখা হলে শিশুটি জন্ম নেয়। অন্য বৈচিত্র্যে সে জাদুর দ্বারা নারীর প্রসববেদনা বছরব্যাপী চালাতে পারে; প্রায়ই, গর্ভবতী নারী মারা যায়, আট বছর বয়সে তার পুত্রদের জন্ম হয় এবং তারা প্রতিশোধ নিতে শপথ করে।

গ্রীক পুরাণে, হেরাক্লিসের জন্মও অনুরূপভাবে বিলম্বিত হয়েছিল, যেখানে প্রসব দেবী তার হাত ভাঁজ করে রেখেছিল। আলক্মেন-এর দাসী গ্যালানথিস দেবীকে বলেছিল যে আলক্মেন সন্তান জন্ম দিয়েছে, এবং সে দেবীকে চমকে দিয়ে তার হাত খুলতে বাধ্য করে। শাশুড়িকে চমকে দিয়ে বাচ্চার জন্মে সহায়তা দেওয়ার এই ধরণটি ইতালীয় রূপকথায় পাওয়া যায়; সাধারণত এটি জন্মের ঘোষণা দিয়ে করা হয়, তবে *[[দ্য কিং অফ লাভ]]*-এ, শিশুর বাবা মৃত্যুর অভিনয় করে, এবং তার বোনেরা তার জন্য শোক করে, সেখানেও একই প্রভাব ঘটে।

## রেকর্ডিংসমূহ

নিচে ব্যালাডটির কিছু উল্লেখযোগ্য রেকর্ডিং রয়েছে, যার মধ্যে শিল্পী, শিরোনাম, অ্যালবাম এবং বছর অন্তর্ভুক্ত:

এই সংস্করণগুলির মধ্যে ব্যবহৃত সুরটি সন আর চিস্ট্র, একটি ব্রেটন গান যা ১৯২৯ সালে রচিত।

## দেখুন এছাড়া
*চাইল্ড ব্যালাডের তালিকা

## উল্লেখযোগ্য তথ্য

বিষয়শ্রেণী:চাইল্ডের
বিষয়শ্রেণী:নর্থামব্রিয়ান লোককথা
বিষয়শ্রেণী:গানের বছর অজানা
টাংস্টেন(V) ক্লোরাইড

**টাংস্টেন(V) ক্লোরাইড** হলো একটি অজৈব যৌগ যার সংকেত W2Cl10। এই যৌগটি অনেক দিক থেকেই মলিবডেনাম পেন্টাক্লোরাইডের অনুরূপ।

## সংশ্লেষণ
এই যোগটি টাংস্টেন হেক্সাক্লোরাইডের বিয়োজন বিক্রিয়ার মাধ্যমে উৎপাদন করা হয়। এই পদ্ধতিতে টেট্রাক্লোরোইথিলিনকে জারক হিসেবে ব্যবহার করা হয় 

: 2 WCl6 + C 2Cl4 → W2Cl10 + C2Cl6

এই পদার্থটি নীলাভ সবুজ এবং কক্ষ তাপমাত্রায় কঠিন। পদার্থটি বায়ুশূন্যতায় উদ্বায়ী এবং আপোলার দ্রাবকে সামান্য দ্রবণীয়। যৌগটি অক্সোফিলিক এবং লুইস ক্ষারকের সাথে খুব দ্রুত বিক্রিয়া করে।

যখন টেট্রাফেনিলারসোনিয়াম ক্লোরাইডের উপস্থিতিতে এই বিয়োজন বিক্রিয়া করা হয়, তখন হেক্সাক্লোরোটাংস্টেট(V) লবণ পাওয়া যায়: 

: 

## গঠন
যৌগটিকে ডাইমার আকারেই পাওয়া যায়। এর অষ্টতলীয় টাংস্টেন(V) ২টির কেন্দ্র দুটি ক্লোরাইড লিগ্যান্ড দ্বারা যুক্ত থাকে । W---W বিভাজন হলো 3.814 Å, যা বন্ধনবিহীন। যৌগটির গঠন Nb2Cl10 এবং Mo2Cl10 এর অনুরূপ। যৌগটিকে বাষ্পীভূত করে ত্রিকোণীয় বাইপিরামিডাল WCl5 মনোমার পাওয়া যায়। 

## তথ্যসূত্র

বিষয়শ্রেণী:ক্লোরাইড
বিষয়শ্রেণী:ইবিআই উৎস ছাড়া নিবন্ধ
বিষয়শ্রেণী:টাংস্টেন যৌগ
ইয়াং জনস্টোন

**ইয়াং জনস্টোন** (রাউড ৫৬, চাইল্ড ৮৮) একটি অ্যাঙ্গলো-স্কটিশ বর্ডার ব্যালেড। এটি একাধিক রূপে বিদ্যমান। এই ব্যালাডটি একটি মহিলার গল্প বর্ণনা করে।

## সারসংক্ষেপ
গল্পের বিভিন্ন রূপে, নায়িকা তার ভাই ও প্রেমিকের সাথে মদ্যপান করে। এক পর্যায়ে, পুরুষেরা একে অপরের বোনকে বিয়ে করার প্রস্তাব দেয়। তবে, এক ব্যক্তি অন্যজনকে হত্যা করে। ভাইয়ের কারণ হলো, অন্যজন তার বোনকে বিয়ে করতে অস্বীকৃতি জানিয়ে তাকে তার উপপত্নী হিসেবে রাখতে চায়। 

একটি রূপে, প্রেমিক তার মা ও বোনের কাছে আশ্রয় নিতে যায়, কিন্তু তারা তাকে ফিরিয়ে দেয়।

সব সংস্করণেই, বেঁচে থাকা ব্যক্তি নায়িকার কাছে আশ্রয় চায় এবং তার ভাই বা প্রেমিককে হত্যার কথা স্বীকার করে। নায়িকা তাকে লুকিয়ে রাখে। যখন অনুসরণকারীরা চলে যায়, ব্যক্তি নায়িকাকে ছুরি মারে। নায়িকা প্রতিবাদ জানালে, নায়ক প্রতিশ্রুতি দেয় যে মেয়েটি এক ঘণ্টা বেঁচে থাকলে সে তার মধ্যে ডাক্তার আনার ব্যবস্থা করবে। তবে, মেয়েটি জানিয়ে দেয় যে আঘাতটি প্রাণঘাতী এবং সে বেশিক্ষণ বাঁচবে না।

## আরও দেখুন
* চাইল্ড ব্যালাডের তালিকা
* স্কটিশ পুরাণ
* ইংরেজি লোককাহিনী

## উদ্ধৃতি

বিষয়শ্রেণী:চাইল্ডের লোকগাথা
বিষয়শ্রেণী:বর্ডার ব্যালাড
বিষয়শ্রেণী:নর্দমব্রিয়ান লোককাহিনী
বিষয়শ্রেণী:গানের বছর অজানা
বিষয়শ্রেণী:অজ্ঞাত গীতিকারদের গান
বিষয়শ্রেণী:হত্যা সম্পর্কিত গান
ইয়াং ওয়াটার্স

"**ইয়াং ওয়াটার্স**" (রাউড ২৮৬০, চাইল্ড ৯৪) একটি ইংরেজি ভাষার লোকগীতি।

## সারাংশ

রানী ইয়াং ওয়াটার্সকে রাজবাড়িতে আসতে দেখে। রাজসভায় এক বুদ্ধিমান রাজপুত্র রানীকে সবচেয়ে সুন্দর পুরুষের নাম বলার জন্য বলে, রানী উত্তর দেয় 'আমার দেখা সবচেয়ে সুন্দর মুখ হল ইয়াং ওয়াটার্সের মুখ'। রাজা রেগে যায় কারণ রানী তার নাম করেনি। রানী তাকে শান্ত করতে চায়, কিন্তু রাজা ইয়াং ওয়াটার্সকে কারাগারে পাঠায় এবং তাকে মৃত্যুদণ্ড দেয়।

## বিশ্লেষণ
ব্যালাড সাধারণত একটি ঐতিহাসিক ঘটনার উপর ভিত্তি করে বলা হয়ে থাকে। কিন্তু এর সঙ্গে মেলে এমন কোন ঘটনা খুঁজে পাওয়া যায়নি।

একটি খুবই অনুরূপ স্ক্যান্ডিনেভিয়ান ব্যালাডে রাজা ম্যাগনাস লাদুলাস এবং তার স্ত্রী হেলভিগকে রাজা এবং রানী হিসেবে উল্লেখ করা হয়েছে। ফলকে লাভম্যানসন রাজসভার অনেক মহিলার প্রিয় ছিল, বিশেষ করে রানীর; রাজার এক ভৃত্য রাজার মনে সন্দেহের জন্ম দেয়; নির্দোষ নাইটকে ছুরি বসানো একটি পিপের মধ্যে ভরে ঢিবি থেকে গড়িয়ে ফেলা হয়।

## উৎস

## বহিঃসংযোগ
*''ইয়াং ওয়াটার্স'' এর ইতিহাস সাহিত্যিক বনাম মৌখিক প্রচারের প্রশ্ন নিয়ে
*

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
বিষয়শ্রেণী:অজ্ঞাত গীতিকারদের গান
ইউভারলানডিম

"**ইউভারলানডিম**" একটি তুর্কি, কারাচাই, এবং আলতাই মানুষদের লোকসুর (তুর্কী); অতীতে কারামানলিদেস, অ্যানাতোলিয়ার গ্রিক: কাপ্পাডোসিয়ান গ্রিক এবং অন্যান্যরা এই সুরে নৃত্য করত।

## মূল সংস্করণ
মূল তুর্কীটি কাপ্পাডোকিয়াতে জনপ্রিয় ছিল।

## দেখুন এছাড়াও
ইউভালান্ডুম বা ইউভারলানডিম নৃত্য (গ্রিক: Γιουβαλάντουμ) আকদাগমাদেনি (গ্রিক: Ακ Νταγ Ματέν) থেকে ইওজগাট প্রদেশ; কর্মী: অ্যান্টোনিস পাপাডোপুলোস, ক্যামেরা/ সাক্ষাৎকার: থেড কাহল, ট্রান্সক্রিপশন/ অনুবাদ: মারিয়া পেট্রু (তুর্কি), সোতিরিয়োস রুসিয়াকিস (গ্রিক), সম্পাদনা: আনি আন্তোনোভা, www.oeaw.ac.at/VLACH থেকে পুনরুদ্ধার।
*ট্রোপাঙ্কা
*চুকানো হোরো
*কাশিক হাভাসি
*বালোস
*সিরতোস

## তথ্যসূত্র

বিষয়শ্রেণী:তুর্কি গান
বিষয়শ্রেণী:অজ্ঞাত গীতিকার দ্বারা গান
বিষয়শ্রেণী:গানের বছর অজানা
সিজে-১০০

**সিজে-১০০** (চীনা: 长剑-100; পিনয়িন: Cháng Jiàn 100; lit. 'long sword 100'; NATO রিপোর্টিং নাম: CH-SSC-13 স্প্লিন্টার), এটি ডিএফ-১০০ নামেও পরিচিত একটি চীনা ল্যান্ড অ্যাটাক ক্রুজ মিসাইল।

## ইতিহাস
2020 সালে ইউএস এয়ারফোর্সের চায়না অ্যারোস্পেস স্টাডিজ ইনস্টিটিউটের মতে, কমপক্ষে একটি অপারেশনাল পিপলস লিবারেশন আর্মি রকেট ফোর্স 2019 সালে CJ-100 পেতে শুরু করেছিল; এবং 2022 সালের মধ্যে সম্পূর্ণ অপারেশনাল সক্ষমতা (FOC) প্রত্যাশিত ছিল।

## ব্যবহারকারী

*পিপলস লিবারেশন আর্মি রকেট ফোর্স

## তথ্যসূত্র

বিষয়শ্রেণী:সুপারসনিক ক্রুজ ক্ষেপণাস্ত্র
বিষয়শ্রেণী:গণপ্রজাতন্ত্রী চীনের ক্রুজ ক্ষেপণাস্ত্র
বিষয়শ্রেণী:গণপ্রজাতন্ত্রী চীনের পারমাণবিক ক্রুজ ক্ষেপণাস্ত্র
চাদে ইসলাম

চাদে ইসলাম বৃহত্তম ও সর্বাধিক পালিত ধর্ম এবং পিউ রিসার্চ সেন্টারের তথ্যমতে, দেশটির প্রায় ৫২–৫৮% মানুষ ইসলামের অনুসারী। চাদে ইসলামের সর্বপ্রথম উপস্থিতি উকবা ইবনে নাফির সময় থেকে পাওয়া যায়, যার বংশধরদের আজও চাদ হ্রদ অঞ্চলে বসতি স্থাপন করে বসবাস করতে দেখা যায়।  একটি পরিসংখ্যান অনুসারে, চাদের মুসলিমদের মধ্যে, ৪৮% সুন্নি, ২১% শিয়া, ২৩% অসাম্প্রদায়িক মুসলিম ও ৪% অন্যান্য বলে দাবি করে। 

## ইতিহাস
চাদের ইসলামের ইতিহাস প্রায় এক সহস্রাব্দ পুরোনো এবং এটি উত্তর ও মধ্য আফ্রিকার ইসলামী সংস্কৃতির একটি গুরুত্বপূর্ণ অংশ। চাদে ইসলাম আগমনের মূল পথ ছিল সাহারা মরুভূমির বাণিজ্যিক পথ ও সুদানের দারফুর ও কানো রাজ্যের মতো ইসলামি কেন্দ্রগুলোর মাধ্যমে। ইসলাম চাদে আনুমানিক ১০ম শতকে আসে, যখন সাহারার বাণিজ্য পথ ধরে আরব ও আমাজিগ বণিকরা ইসলাম প্রচার করে। তাদের আহ্বানে চাদের উত্তরাঞ্চলের তিব্বু জাতিগোষ্ঠী ও মধ্যাঞ্চলের কানেম সাম্রাজ্য প্রথম ইসলামের গ্রহণ করে। একাদশ শতকে কানেম সাম্রাজ্যের শাসক হুমাই বনি সালমা ইসলাম গ্রহণ করেন, যা চাদে ইসলামের বিস্তারের গুরুত্বপূর্ণ পদক্ষেপ ছিল। ত্রয়োদশ শতকে কানেম সাম্রাজ্য বোর্নু সাম্রাজ্যে রূপ নেয় এবং তার সাহায্যে ইসলাম আরো সুপ্রতিষ্ঠিত হয়। এই সাম্রাজ্যের শাসকরা মিশর, সুদান ও হেজাজের (সৌদি আরব) ইসলামী বিদ্বানদের সঙ্গে সম্পর্ক বজায় রাখত এবং তারা কুরআন ও ইসলামি আইন শিক্ষার প্রসার ঘটায়। ১৮ ও ১৯ শতকে পশ্চিম আফ্রিকায় ইসলামের পুনর্জাগরণ ঘটে এবং উসমান দান ফোদিওর নেতৃত্বে ইসলামি সংস্কারের ঢেউ চাদেও গিয়ে পৌঁছায়। এই সময় চাদের স্থানীয় রাজ্যগুলোতে শরীয়া আইন চালুরও চেষ্টা করা হয়। 

এছাড়াও উনিশ শতকের মাঝামাঝি সময়ে লিবিয়ায় সানুসি আন্দোলন প্রতিষ্ঠিত হলে ১৯০০ সালের দিকে এটি চাদ হ্রদ অববাহিকার অর্থনৈতিক ও রাজনৈতিক জীবনে ব্যাপক প্রভাব বিস্তার করেছিল।  

**ঔপনিবেশিক যুগ**

১৯০০ সালে ফ্রান্স চাদকে উপনিবেশে পরিণত করে। উপনিবেশিক ফরাসি সরকার সংস্কারের নামে ইসলামি শিক্ষা ও শরীয়া আইন সীমিত করার চেষ্টা করে। তবে মুসলিম সম্প্রদায় তাদের ধর্মীয় ও সাংস্কৃতিক ঐতিহ্য ধরে রাখার ব্যাপক চেষ্টা করে। 

**আধুনিক চাদে ইসলাম**

বর্তমান চাদের মোট জনসংখ্যার প্রায় ৫৫% মুসলিম, যারা মূলত সুন্নি ও সুফিবাদ অনুসরণ করে। ইসলামি শিক্ষাপ্রতিষ্ঠান ও মসজিদ রাষ্ট্রীয় ও চাদের সামাজিক জীবনের গুরুত্বপূর্ণ অংশ। তবে রাজনৈতিক অঙ্গনেও ইসলামের ব্যাপক প্রভাব রয়েছে। যদিও দেশটি একটি ধর্মনিরপেক্ষ রাষ্ট্র বলে দাবি করা হয়। 

চাদে উচ্চতর ইসলামী শিক্ষার হার খুবই কম। তাই এর উচ্চতর ইসলামি শিক্ষার ছাত্র ও পণ্ডিতদের অন্যান্য দেশে ভ্রমণ করতে হয়। মুসলিম ছাত্ররা সাধারণত সুদানের খার্তুম ও মিশরের কায়রোর মত শহরে গিয়ে উচ্চতর ইসলামি শিক্ষা অর্জন করে। 

চাদবাসীরা ধর্মের পাঁচটি স্তম্ভকে ইসলামের মৌলিক সংস্করণের চেয়ে ভিন্নভাবে পালন করে। প্রকাশ্যে ও সমবেতভাবে নামাজ সপ্তাহে একাধিকবার অনুষ্ঠিত হলেও সর্বদা মসজিদে জামাত অনুষ্ঠিত হয় না। উত্তর নাইজেরিয়ার হাউসাদের তুলনায় চাদের মুসলিমরা সম্ভবত খুব কম হজযাত্রায় যায়। কিছু চাদীয় মুসলিম রমজানের রোজা স্বাভাবিকের চেয়েও কঠোরভাবে পালন করে; কেউ কেউ দিনের বেলায় তাদের লালা গিলে ফেলতেও অস্বীকৃতি জানায়। 

## আরো দেখুন

* আফ্রিকায় ইসলাম
* দেশ অনুযায়ী ইসলাম
* চাদে ধর্ম

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:আফ্রিকায় ইসলাম
ট্রান্সপোর্টার ইরেক্টর লঞ্চার

একটি **ট্রান্সপোর্টার ইরেক্টর লঞ্চার** (TEL) হল একটি ক্ষেপণাস্ত্র যান যার একটি সমন্বিত ট্র্যাক্টর ইউনিট যা পরিবহন করতে পারে, ফায়ারিং পজিশনে উন্নীত করতে পারে এবং এক বা একাধিক রকেট বা ক্ষেপণাস্ত্র উৎক্ষেপণ করতে পারে।

## ইতিহাস
সারফেস-টু-এয়ার মিসাইল এবং সারফেস-টু-সার্ফেস মিসাইল উভয়ের জন্যই এই ধরনের যানবাহন বিদ্যমান।  প্রথম দিকে, এই জাতীয় ক্ষেপণাস্ত্রগুলি নির্দিষ্ট স্থান থেকে উৎক্ষেপণ করা হয়েছিল এবং পরিবহনের জন্য ট্রাকে লোড করতে হয়েছিল, যা তাদের আক্রমণের জন্য আরও ঝুঁকিপূর্ণ করে তোলে, যেহেতু শত্রুদের দ্বারা একবার দেখা গেলে সেগুলি সহজে স্থানান্তরিত করা যেত না, এবং যদি সেগুলি থাকে তবে তাদের নতুন সাইটে পৌঁছানোর পরে তাদের উৎক্ষেপণের জন্য প্রস্তুত হতে প্রায়ই ঘন্টা বা এমনকি দিন লাগত।
### ট্রান্সপোর্টার ইরেক্টর লঞ্চার এবং রাডার
একটি ট্রান্সপোর্টার ইরেক্টর লঞ্চার এবং রাডার (TELAR) হল এক ধরনের TEL যেটি সারফেস-টু-এয়ার মিসাইল নিক্ষেপের জন্য প্রয়োজনীয় অংশ বা সমস্ত রাডার সিস্টেমকে অন্তর্ভুক্ত করে।  এই ধরনের যানবাহনগুলির স্বায়ত্তশাসিত হওয়ার ক্ষমতা রয়েছে, তাদের কার্যকারিতা ব্যাপকভাবে বৃদ্ধি করে।  এই ধরনের সিস্টেমের সাহায্যে প্রতিটি যানবাহন রাষ্ট্র বা সমর্থন যানবাহনের উপস্থিতি নির্বিশেষে যুদ্ধ করতে পারে।  গাড়িটিকে ক্ষেপণাস্ত্র লক্ষ্য করতে হতে পারে, সাধারণত একটি ঘূর্ণায়মান বুরুজ দিয়ে, অথবা তারা সরাসরি গুলি করতে পারে।
### ট্রান্সপোর্টার লঞ্চার এন্ড রাডার
একটি ট্রান্সপোর্টার লঞ্চার এবং রাডার ইরেক্টর ক্ষমতা ছাড়া টেলারের মতোই, কারণ প্রশ্নে থাকা ক্ষেপণাস্ত্রটি ডিফল্ট হিসাবে লঞ্চ-রেডি অবস্থানে পরিবহণ করা হয়।  একটি উদাহরণ হল 9K330 টর, যা SAM-এর একটি উল্লম্ব লঞ্চিং সিস্টেম (VLS)-স্টাইল ব্লক মাউন্ট করে যা ক্ষেপণাস্ত্রের বডিতে রকেট ব্যবহার করে তাদের গতিপথ সংশোধন করে।
### প্যালেটাইজড ইরেক্টর লঞ্চার
TEL-এর আরেকটি উপ-সেট হল ইরেক্টর-লঞ্চারগুলি প্যালেটগুলিতে মাউন্ট করা হয়, যেগুলি একটি TEL তৈরি করার জন্য উপযুক্ত যানবাহন দ্বারা বহন করা যেতে পারে।  স্কাই সাবার ক্ষেপণাস্ত্র উৎক্ষেপণের জন্য ব্যবহৃত MBDA iLauncher একটি উদাহরণ;  একটি 15-টন ইউনিট যা ব্রিটিশ আর্মি সার্ভিসে MAN HX ট্রাক দ্বারা বহন করা হয়।

## গ্যালারি

Image:s-300V.jpg|ট্রানজিট মোডে একটি রাশিয়ান S-300V TELAR
Image:sa10_1.jpg|একটি রাশিয়ান S-300P TEL লঞ্চের জন্য প্রস্তুত৷
Image:Pluton 034.jpg|ট্রানজিট মোডে একটি ফরাসি প্লুটন ক্ষেপণাস্ত্র
Image:Moscow Parad 2008 Ballist.jpg|MAZ-7917 TEL
Image:Luna m frog 7 hameenlinna 1.jpg|9M21 রকেট সহ 9P113 TEL
File:1st Battalion, 6th Field Artillery Regiment - 191106-A-BS310-0214.jpg|M270 MLRS
Image:MoscowParade2009 7.jpg|S-300
Image:SCUD 2.JPG|MAZ-7310
Image:German Patriot missile launcher.jpg|একটি জার্মান প্যাট্রিয়ট লঞ্চার
Image:19-03-2012-Parade-rehearsal - Topol-M.jpg|রাশিয়ান Topol-M MZKT-79221
Image:Chinese HQ-9 launcher.jpg|HQ-9  launcher
Image:Buk-MB3K missile launcher (6).jpg|বেলারুশিয়ান Buk-MB3K TELAR MZKT-69225 চ্যাসিতে


## তথ্যসূত্র

বিষয়শ্রেণী:স্ব-চালিত বিমান বিধ্বংসী অস্ত্র
বিষয়শ্রেণী:স্ব-চালিত রকেট উৎক্ষেপক
বিষয়শ্রেণী:ক্ষেপণাস্ত্র উৎক্ষেপক
আল-হারাকা আল-ইসলাহিয়া আল-ইসলামি

***আল-হারাকা আল-ইসলাহিয়া আল-ইসলামিয়া*** বা **ইসলামিক সংস্কার আন্দোলন** () হলো সৌদি আরবের একটি শিয়া প্রতিবাদী গ্রুপ। এটি ১৯৮০ এবং ১৯৯০ দশকে সক্রিয় ছিল। ভালি নাসর এই গ্রুপটিকে ১৯৭৯ সালের ইরানি বিপ্লবের পর "শিয়া পুনর্জাগরণ" অংশ হিসেবে অন্তর্ভুক্ত করেছেন। রবার্ট জি. রাবিল অনুযায়ী, এটি শেইখ হাসান আল-সাফার দ্বারা পরিচালিত হয়েছিল। তিনি তার গ্রুপটির নাম ১৯৯০ দশকে পরিবর্তন করে *আল-হারাকা আল-ইসলাহিয়া* রেখেছিলেন।  ১৯৯৩ সালে, সৌদি আরবের শিয়া বিদ্রোহীরা (যদি না হয় আল-হারাকা আল-ইসলাহিয়া নিজেই) রাজা আবদুল্লাহ এর সংস্কারের অধীনে কিছু শর্ত উন্নতি লাভ করেছিল। তবে ২০১১ সালে আরব বসন্তের কারণে এটির "একটি তীব্র বিরতি" ঘটে।

## দেখুন এছাড়াও
* শিয়া–সুন্নি সম্পর্ক
* সৌদি আরবে শিয়া ইসলাম

## তথ্যসূত্র

বিষয়শ্রেণী:সৌদি আরবে শিয়া ইসলাম
বিষয়শ্রেণী:ইসলাম
বিষয়শ্রেণী:এশিয়ার সংস্থা
বিষয়শ্রেণী:সৌদি আরব
সোরা (টেক্সট-টু-ভিডিও মডেল)

**সোরা** হল একটি টেক্সট-টু-ভিডিও মডেল, যা ওপেনএআই দ্বারা বিকশিত হয়েছে। এই মডেল ব্যবহারকারীর প্রম্পট থেকে স্বয়ংক্রিয়ভাবে ছোট ভিডিও তৈরি করতে পারে এবং বিদ্যমান ছোট ভিডিওর দৈর্ঘ্য বাড়াতেও সক্ষম। ২০২৪ সালের ডিসেম্বর মাসে এটি জনসাধারণের জন্য প্রকাশিত হয়, এবং এটি চ্যাটজিপিটি প্লাব ও চ্যাটজিপিটি প্রো ব্যবহারকারীদের জন্য উপলব্ধ করা হয়।

## ইতিহাস
সোরা চালুর আগে একাধিক টেক্সট-টু-ভিডিও মডেল তৈরি হয়েছিল, যার মধ্যে মেটা'র মেক-এ-ভিডিও, রানওয়ে'র জেন-২ এবং গুগলের'র লুমি অন্যতম। এর মধ্যে লুমিরি,  এখনও গবেষণা পর্যায়ে রয়েছে। ওপেনএআই, যা সোরা তৈরি করেছে, তারা ২০২৩ সালের সেপ্টেম্বরে ডাল-ই ৩ প্রকাশ করেছিল, যা তাদের টেক্সট-টু-ইমেজ মডেলগুলোর তৃতীয় সংস্করণ।

সোরা নামটি এর নির্মাতারা  থেকে নিয়েছে, যার অর্থ "আকাশ"। এটি এর সীমাহীন সৃজনশীল সম্ভাবনাকে বোঝানোর জন্য নির্বাচিত হয়েছে। ২০২৪ সালের ১৫ ফেব্রুয়ারি, ওপেনএআই প্রথমবার সোরা-তে তৈরি বেশ কয়েকটি উচ্চ-রেজুলেশন ভিডিও প্রকাশ করে। এর মধ্যে ছিল একটি SUV যা পাহাড়ি রাস্তায় চলছে, একটি মোমবাতির পাশে থাকা "ছোট তুলতুলে দানব" অ্যানিমেশন, বরফ পড়া অবস্থায় টোকিওর রাস্তায় হাঁটতে থাকা দুই ব্যক্তি এবং ক্যালিফোর্নিয়ার গোল্ড রাশের কৃত্রিম ঐতিহাসিক ফুটেজ। সংস্থাটি জানিয়েছে, সোরা সর্বোচ্চ এক মিনিট দীর্ঘ ভিডিও তৈরি করতে পারে। এরপর, ওপেনএআই সোরা-এর প্রযুক্তিগত দিক নিয়ে একটি প্রতিবেদন প্রকাশ করে, যেখানে এই মডেল প্রশিক্ষণের বিভিন্ন পদ্ধতির ব্যাখ্যা দেওয়া হয়। ওপেনএআই-এর CEO স্যাম অল্টম্যান এরপর টুইটার-এ একাধিক পোস্ট করেন, যেখানে তিনি ব্যবহারকারীদের অনুরোধ অনুযায়ী সোরা-তে তৈরি ভিডিও শেয়ার করেন।

## তথ্যসূত্র

বিষয়শ্রেণী:ওপেনএইআই
বিষয়শ্রেণী:কৃত্রিম বুদ্ধিমত্তার প্রয়োগ
বিষয়শ্রেণী:২০২৪-এর সফটওয়্যার
বিষয়শ্রেণী:চলচ্চিত্র ও ভিডিও প্রযুক্তি
বিষয়শ্রেণী:২০২৪-এ কৃত্রিম বুদ্ধিমত্তা
আম্বাসে-বেই

থাম্ব
**আম্বাসে বেই** অথবা **আমবাস-আই-বেই** হচ্ছে ক্যামেরুনের এক ধরনের জনপ্রিয় সঙ্গীত এবং নৃত্য। এই সঙ্গীতে সাধারণত গিটারের মতো সাধারণভাবে উপলব্ধ বাদ্যযন্ত্র ব্যবহার করা হয়, এবং তাল তৈরি হয় কাঠি ও বোতল দিয়ে। এই সঙ্গীতটি আসিকোর চেয়ে দ্রুততর গতি সম্পন্ন।

জন হল এর ছন্দকে বর্ণনা করেছেন একটি চলন্ত ঝাড়ুর মত। যেখানে নৃত্যশিল্পীরা তাদের কাঁধ ঝাঁকান যেন পাখির ডানা, নৃত্যটি মাকোসার মতো সঙ্গীতের সাথে সামঞ্জস্য রেখে মসৃণ পদক্ষেপ এবং ঝাঁকুনিপূর্ণ শরীরের নড়াচড়ার ক্রম নিয়ে গঠিত।

আম্বাসে বে ইয়াবাসি জাতিগোষ্ঠীর মধ্যে উদ্ভূত হয়েছিল এবং বিশ্বযুদ্ধের পর ডুয়ালাতে জনপ্রিয় হয়ে ওঠে। ১৯৫০ এবং ১৯৬০ এর দশকে, এই শৈলী ক্যামারুনের লিটোরাল অঞ্চলে বিকশিত হয়। ১৯৬০ এর দশকের মাঝামাঝি, এবোয়া লোটিন *আম্বাসে বেই*য়ের একটি শৈলী হারমোনিকা এবং গিটার নিয়ে পরিবেশন করেন, যা ছিল মাকোসার প্রাচীনতম রূপ। এই ধারাটি দ্রুত তার পূর্বসূরী সঙ্গীতকে ছাপিয়ে যায় এবং ক্যামেরুনের আদিবাসী সঙ্গীতের সবচেয়ে জনপ্রিয় রূপ হয়ে ওঠে। আম্বাসে বেই কিছুটা পুনরুজ্জীবিত হয়েছিল কামারুনের সঙ্গীতশিল্পী সালে জন দ্বারা। 

## টীকা

## তথ্যসূত্র
*ক্রিসপিন, পেটাং, পরিচালক, *কামারুন: গাইড ট্যুরিস্টিক।* প্যারিস: লেস এডিশন্স ওয়ালা।
*ডে ল্যান্সি, মার্ক ডব্লিউ., এবং মার্ক ডাইক ডে ল্যান্সি (২০০০): *কামারুন প্রজাতন্ত্রের ঐতিহাসিক অভিধান* (৩য় সংস্করণ)। ল্যানহাম, মেরিল্যান্ড: দ্য স্কেয়ারক্রো প্রেস।
*এমবাকু, জন মুকুম (২০০৫)। *কামারুনের সংস্কৃতি এবং রীতি-নীতি*। ওয়েস্টপোর্ট, কনেকটিকাট: গ্রিনউড প্রেস।

বিষয়শ্রেণী:আফ্রিকান নৃত্য
বিষয়শ্রেণী:ক্যামেরুনীয় শৈলীর সঙ্গীত
অঞ্জুমান সুন্নত-উল-জামাত অ্যাসোসিয়েশন

**অঞ্জুমান সুন্নত-উল-জামাত অ্যাসোসিয়েশন** (**এএসজেএ**)  হলো ত্রিনিদাদ ও টোবাগোর বৃহত্তম এবং সর্বাধিক প্রভাবশালী মুসলিম সংগঠন। ত্রিনিদাদী মুসলিমদের ৮০%-এরও বেশি সদস্য অঞ্জুমান সুন্নত-উল-জামাত অ্যাসোসিয়েশনের সদস্য। এটি ৫৩টি মসজিদ, ৭টি প্রাথমিক বিদ্যালয় এবং ৬টি মাধ্যমিক বিদ্যালয় পরিচালনা করে। এই সংগঠনের সদস্যরা সুন্নি হানাফি মুসলিম।

## দেখুন
* এএসজেএ বয়েজ কলেজ
* ত্রিনিদাদ ও টোবাগোতে ইসলাম

## তথ্যসূত্র

* পৃ.&nbsp;৩১৮, *ভারতের ধর্মীয় সমাজবিদ্যা*, রোওয়েনা রবিনসন, সেজ পাবলিকেশনস, ২০০৪। ।
* Denominational primary schooling: The case of Trinidad and Tobago, ক্লেটন জি. ম্যাকেঞ্জি, *International Review of Education* **৩৭**, #২ (জুন ১৯৯১), পৃ.&nbsp;২১১–২২৬।
* ASJA ডেনিশ কার্টুনগুলোর বিরুদ্ধে প্রতিবাদ জানায়, *Trinidad & Tobago's Newsday*, ৪ ফেব্রুয়ারি, ২০০৬।

## বহিঃসংযোগ
* ASJA ওয়েব পৃষ্ঠা

বিষয়শ্রেণী:১৯৩৬-এ ত্রিনিদাদ ও টোবাগোতে প্রতিষ্ঠিত
বিষয়শ্রেণী:ত্রিনিদাদ ও টোবাগো ভিত্তিক ইসলামিক সংগঠন
বিষয়শ্রেণী:১৯৩৬-এ প্রতিষ্ঠিত ইসলামি সংগঠন
আবায়ি

**আবায়ি** () একটি আজারবাইজানি নৃত্য। এর উৎপত্তি আজারবাইজানের শাকি এবং জাকাতালা অঞ্চলে। এই নৃত্যের বিষয়বস্তু প্রৌঢ়ত্ব।

এই অঞ্চলে মধ্যবয়স্ক মানুষদের "আবায়ি" বলা হয় এবং এই ধরনের নৃত্য সাধারণত মধ্যবয়স্ক পুরুষ বা মহিলারা পরিবেশন করেন। এই নৃত্যের সুরের স্রষ্টারা হলেন শাকি সংগীতজ্ঞরা। এটি কিছুটা অতিরঞ্জিত এবং মজাদার এবং এর নৃত্যের গতিবেগ ধীর। এই ধরনের নৃত্য একসময় দলবদ্ধভাবে পরিবেশন করা হতো, কিন্তু পরে এটি একটি একক নৃত্যে পরিণত হয়। ঐতিহ্যবাহী আজারবাইজানি সঙ্গীত যন্ত্র যেমন তার, কামাঞ্চা, সাজ, দাফ এই নৃত্যশৈলীতে ব্যবহৃত হয়।

এই নৃত্যশৈলী শুধুমাত্র বিনোদন দেয় না, বরং এটি অনেক স্বাস্থ্য উপকারিতাও নিয়ে আসে। যেমন হৃদযন্ত্র সম্বন্ধিত স্বাস্থ্যের উন্নতি করা, নমনীয়তা ও সমন্বয় বৃদ্ধি করা, হাড় ও পেশী শক্তিশালী করা, সহনশীলতা বৃদ্ধি করা এবং মানসিক চাপ ও উদ্বেগ কমানো।
## তথ্যসূত্র

বিষয়শ্রেণী:আজারবাইজানি নৃত্য
বিষয়শ্রেণী:মধ্যপ্রাচ্যের নৃত্য
আমেরিকান ইসলামিক কলেজ

**আমেরিকান ইসলামিক কলেজ** (**এআইসি**) একটি বেসরকারি ইসলামিক বিশ্ববিদ্যালয়। এটি শিকাগো, ইলিয়নে অবস্থিত। এটি সমস্ত পটভূমি থেকে ছাত্র-ছাত্রীদের গ্রহণ করে এবং ছাত্রদের আমেরিকান সমাজে নেতৃত্ব এবং নীতি নির্ধারণের ভূমিকার জন্য প্রস্তুত করে; এবং আমেরিকান মুসলিম প্রতিষ্ঠানের ব্যবস্থাপনা ও স্টাফের জন্য এবং ইসলাম সম্পর্কিত শেখার জন্য আমেরিকান প্রতিষ্ঠান এবং ব্যক্তিদের একটি রিসোর্স হিসেবে কাজ করে। ২০১৭ সালে, এই বিশ্ববিদ্যালয়ে ৫০ জনেরও কম ছাত্র ভর্তি হয়েছিল এবং ইসলামিক স্টাডিজ এবং ইসলামী জুরিসপ্রুডেন্সে স্নাতকোত্তর ডিগ্রি প্রদান করত।

## ইতিহাস
এআইসি ১৯৮০ সালের শুরুতে আমেরিকান মুসলিম নেতাদের একটি জোট দ্বারা প্রতিষ্ঠিত হয়েছিল। তারা মধ্যপ্রাচ্যের সহকর্মীদের সাথে সহযোগিতা করেছিলেন এবং তাদের প্রথম সভাপতি ছিলেন প্যালেস্টাইন-আমেরিকান পণ্ডিত ইসমাইল আল-ফারুকি। এটি ইসলামিক কো-অপারেশন অর্গানাইজেশন এবং ইসলামিক ডেভেলপমেন্ট ব্যাংক থেকে সহায়তা পেয়েছিল।

## উৎস

## বহিঃসংযোগ
* অফিসিয়াল ওয়েবসাইট

বিষয়শ্রেণী:১৯৮৩-এ ইলিনয়ে প্রতিষ্ঠিত
বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:শিকাগোর বিশ্ববিদ্যালয় ও কলেজ
বিষয়শ্রেণী:মার্কিন যুক্তরাষ্ট্রের ইসলামি বিশ্ববিদ্যালয় ও কলেজ
ব্রিটিশ মুসলিম ইনিশিয়েটিভ

**ব্রিটিশ মুসলিম ইনিশিয়েটিভ** (**বিএমআই**) যুক্তরাজ্য-ভিত্তিক একটি মুসলিম সংগঠন। এই সংগঠন নিজেদেরকে "বর্ণবাদ ও ইসলামভীতি মোকাবেলা, বিশ্বজুড়ে মুসলমানরা যে চ্যালেঞ্জের মুখোমুখি হয় তা মোকাবিলা, ব্রিটিশ জনজীবনে মুসলমানদের অংশগ্রহণকে উৎসাহিত করা এবং পশ্চিম ও মুসলিম বিশ্বের মধ্যে সম্পর্ক উন্নত করার" লক্ষ্যে কাজ করা একটি সংগঠন হিসেবে বর্ণনা করে। এবং এটি "এমন একটি প্ল্যাটফর্ম সরবরাহ করার লক্ষ্য রাখে যেখান থেকে ব্রিটিশ মুসলমানদের উদ্বেগের বিষয়গুলি, বিশেষত রাজনৈতিক প্রকৃতির বিষয়গুলি, গবেষণা, বিশ্লেষণ এবং তুলে ধরা যায়।" এইটিকে মুসলিম ব্রাদারহুডের সাথে সম্পৃক্ত বলে বর্ণনা করা হয়েছে।

২০১০ সালে, মুহাম্মদ সাওয়ালহা ছিলেন বিএমআই এর সভাপতি। ২০১৩ সালে, আনাস আল টিকরিতিকে ইনিশিয়েটিভ এর নেতা বা মুখপাত্র হিসেবে রিপোর্ট করা হয়েছিল।

মুসলিম অ্যাসোসিয়েশন অব ব্রিটেন এর সাবেক নেতৃবৃন্দ সাওয়ালহা, আজ়যাম তামিমি এবং আল তিকরিতি দ্বারা বিএমআই ২০০৭ সালে প্রতিষ্ঠিত হয়েছিল।  সবুজ দল এবং রেসপেক্ট পার্টির সাথে ব্রিটিশ রাজনীতিতে "উচ্চ স্তরের সম্পৃক্ততার কারণে এমএবির ঐতিহ্যবাদীরা অসন্তুষ্ট ছিলেন" এমন একটি "সংঘাতের ফলস্বরূপ" এই গোষ্ঠীটি প্রতিষ্ঠিত হয়েছিল, "অন্যদিকে যারা বিএমআই গঠন করেছিলেন তারা এই ধরনের কার্যকলাপ অব্যাহত রাখতে চেয়েছিলেন।" দাউদ আব্দুল্লাহ এই সংগঠনটি প্রতিষ্ঠা করেছিলেন।

## তথ্যসূত্র

বিষয়শ্রেণী:ধর্মীয় আন্দোলন
বিষয়শ্রেণী:যুক্তরাজ্য ভিত্তিক ইসলামি সংগঠন
বিষয়শ্রেণী:২০০৭-এ প্রতিষ্ঠিত ইসলামি সংগঠন
কানাডিয়ান মুসলিম ইউনিয়ন

**কানাডিয়ান মুসলিম ইউনিয়ন** (**সিএমইউ**) কানাডার একটি নিবন্ধিত অলাভজনক কর্পোরেশন।

মুসলিম কানাডিয়ান কংগ্রেস (এমসিসি)-এর পরিচালনা পর্ষদের গভীর বিভেদ নিরসনের একটি ব্যর্থ প্রচেষ্টার পর ২০ আগস্ট, ২০০৬ সালে সিএমইউ যাত্রা শুরু করে। পার্থক্য নিরসন এবং নতুন কার্যনির্বাহী নির্বাচন করার জন্য ডাকা বোর্ড সভায় একটি পক্ষের প্রতিনিধিরা উপস্থিত না হওয়ায় সেই প্রচেষ্টা ব্যর্থ হয়। যারা উপস্থিত ছিলেন, যার মধ্যে কার্যনির্বাহী কমিটির সকল সদস্য (এল-ফারুক খাকি সহ) এবং টরন্টো এলাকার বোর্ডের সংখ্যাগরিষ্ঠ সদস্য (গ্যারি ডেল সহ), সর্বসম্মতিক্রমে এমসিসি থেকে পদত্যাগ করে একটি নতুন, গণতান্ত্রিক সংগঠন গঠনের সিদ্ধান্ত নেন।

সিএমইউ যদিও ধর্ম ও রাষ্ট্রের মধ্যে পৃথকীকরণ সমর্থন করে, এটি মুসলিম সম্প্রদায়ের সাথে কাজ করে এবং মানবাধিকার, মানব মর্যাদা, সামাজিক ন্যায় এবং ইসলাম সম্পর্কে বিকল্প অগ্রগামী ও অন্তর্ভুক্তিমূলক দৃষ্টিভঙ্গির জন্য এটি তাদের নিযুক্ত করে। এটি করার মাধ্যমে, এটি মুসলিম এবং কানাডিয়ান হিসেবে পরিচয় উদযাপনে আনন্দ আনতে চায় এবং সামাজিক ন্যায়ের প্রতি সচেতনতা ও প্রতিশ্রুতি সৃষ্টির লক্ষ্য রাখে।

সিএমইউ বিভিন্ন অনুষ্ঠানের আয়োজন করেছে, যার মধ্যে বেশ কয়েকটি মিশ্র-লিঙ্গের মহিলা-নেতৃত্বাধীন জুম্মার আসরের নামাজ অন্তর্ভুক্ত। এছাড়াও, ২০০৬ সাল থেকে প্রতি রমজান মাসে তারা সালাম-এর সাথে যৌথভাবে "শান্তি ইফতার"-এর সহ-পৃষ্ঠপোষকতা করেছে। তারা বিভিন্ন অনুষ্ঠানের জন্য অন্যান্য দলের সাথেও অংশীদারিত্ব করেছে, যেমন - তারিক আলী-এর সাথে অক্টোবর ১৫, ২০০৬  এবং নভেম্বর ১৪, ২০০৮-এ অনুষ্ঠিত জনসভা।

এছাড়াও, ২০০৭ সালে অন্টারিও সিটিজেনস অ্যাসেম্বলি অন ইলেক্টরাল রিফর্মের কাছে একটি অবস্থানপত্র উপস্থাপনকারী বহু দলের মধ্যে সিএমইউ অন্যতম ছিল। তারা একটি অধিক প্রতিনিধিত্বমূলক সরকার নির্বাচনের জন্য আনুপাতিক প্রতিনিধিত্বের কোনো না কোনো ধরনের সমর্থন করেছিল।

## বহিঃসংযোগ
*প্রগ্রেসিভ মুসলিম গ্রুপ ভেঙে যায় রেউয়েল এস. আমদুর, *দ্য আরব-আমেরিকান নিউজ*

বিষয়শ্রেণী:কানাডা ভিত্তিক ইসলামি সংগঠন
বিষয়শ্রেণী:ইসলামে উদারবাদী ও প্রগতিশীল আন্দোলন
কানাডিয়ান-মুসলিম সিভিল লিবার্টিজ অ্যাসোসিয়েশন

স্কারবোরোতে অবস্থিত, **কানাডিয়ান-মুসলিম সিভিল লিবার্টিজ অ্যাসোসিয়েশন** একটি স্বাধীন পর্যবেক্ষণকারী গোষ্ঠী যা বেসরকারি ও সরকারি খাতের নীতি বিষয়ে পরামর্শ প্রদান করে।

তারা ওসামা বিন লাদেন-এর মতো ব্যক্তিদের মুজাহিদীন-এর প্রচার প্রত্যাখ্যান করেছে।

জেনারেল কাউন্সেল ফয়সাল কুট্টি তাদের প্রতিনিধিত্ব করেন।

## সূত্র

বিষয়শ্রেণী:কানাডা ভিত্তিক ইসলামি সংগঠন
বিষয়শ্রেণী:টরন্টো ভিত্তিক সংগঠন
বিষয়শ্রেণী:স্কারবোরো, অন্টারিও
বিষয়শ্রেণী:১৯৯৪-এ প্রতিষ্ঠিত সংগঠন
ক্লেরিকেল বোর্ড অফ ইউক্রেন'স মুসলিমস

**ইউক্রেনের মুসলমানদের ধর্মীয় পর্ষদ** (**ডিএমইউইউ**; ইউক্রেনীয়: Духовне управління мусульман України) ইউক্রেনের একটি বৃহৎ মুসলিম ধর্মীয় সংগঠন। এটি ১৯৯২ সালে কিয়েভে প্রতিষ্ঠিত হয়েছিল। সোভিয়েত ইউনিয়ন এর পতনের পর সংখ্যালঘু মুসলিম সম্প্রদায় নতুন স্বাধীন ইউক্রেনীয় সমাজে সঠিকভাবে প্রতিনিধিত্ব করার জন্য নিজেদের সংগঠিত করার পদক্ষেপ চেয়েছিল। ১৯৯৪ সালে, ডিএমইউইউ এর প্রথম কংগ্রেস অনুষ্ঠিত হয় এবং এর রাজনৈতিক কাঠামো সংগঠিত হয়।  এর প্রথম সভাপতি নির্বাচিত হন। সকল জাতিগোষ্ঠী ও গোত্রের মুসলমানদের এর সদস্য হওয়ার জন্য আমন্ত্রণ জানানো হয়েছিল। বর্তমানে এটি ইউক্রেনে প্রতিনিধিত্বকারী দ্বিতীয় বৃহত্তম মুসলিম সম্প্রদায়। ডিএমইউইউ এর ইউক্রেন এর ১০টি অঞ্চলে কার্যালয় রয়েছে। এটি কিয়েভে একটি ইসলামিক ইনস্টিটিউট পরিচালনা করে এবং রুশ ভাষার দৈনিক *মিনারেট* প্রকাশ করে।

ডিএমইউইউ কিয়েভে আর-রহমা মসজিদ নির্মাণ করতে সক্ষম হয়েছিল, যা শহরের ইতিহাসে প্রথম বিশেষভাবে নির্মিত মসজিদ।

## দেখুন

*ইউক্রেনে মুসলিমদের ধর্মীয় প্রশাসন

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:১৯৯২-এ ইউক্রেনে প্রতিষ্ঠিত
বিষয়শ্রেণী:ইউক্রেন ভিত্তিক ইসলামি সংগঠন
বিষয়শ্রেণী:১৯৯২-এ প্রতিষ্ঠিত ইসলামি সংগঠন
অ্যাসোসিয়েশন অফ ইসলামিক চেরিটেবল প্রজেক্টস অফ নর্থ আমেরিকা

**ইসলামিক চ্যারিটেবল প্রোজেক্টস-এর সংস্থা** (**এআইসিপি**) একটি ধর্মীয় সংগঠন যা সামাজিক দায়বদ্ধতার পাশাপাশি ইসলাম শিক্ষা দেওয়ার জন্য প্রতিশ্রুতিবদ্ধ। এটি ধর্মনিরপেক্ষ এবং ধর্মীয় শিক্ষা উভয় ক্ষেত্রেই প্রাক-বিদ্যালয় থেকে মাধ্যমিক শিক্ষা পর্যন্ত বিদ্যালয় স্পনসর করে। তাদের মূল্যবোধের মধ্যে রয়েছে মধ্যপন্থা, সহযোগিতা এবং প্রজ্ঞা। তাদের লক্ষ্য হল সকল সমাজের উপকারের জন্য ভালোর দিকে শিক্ষা দেওয়া। এআইসিপি মুসলিমদের সমাজের মধ্যেকার ভুলগুলো সংশোধন করতে উৎসাহিত করার চেষ্টা করে এবং সমাজের মধ্যে স্বাভাবিক কাজকর্ম বজায় রাখে। এই মসজিদটি ফিলাডেলফিয়ার জনমিতিতে ক্রমবর্ধমান মুসলিম জনসংখ্যার একটি অংশ। এআইসিপি পেনসিলভানিয়ার ফিলাডেলফিয়ার ৪৪৩১ ওয়ালনাট স্ট্রিটে অবস্থিত।

## এছাড়াও দেখুন
*আল-আহবাশ

## সূত্র

* http://www.globalhand.org/en/search/all/organisation/25991?search=%22Corporate+Social+Responsibility%22
* https://web.archive.org/web/20110613151157/http://www.whyy.org/tv12/HolyPhilly/IslamicCenter.html
* https://web.archive.org/web/20120229175355/http://www.aicp.org/about-us-mainmenu-2/13-what-is-the-association-of-islamic-charitable-projects

বিষয়শ্রেণী:মার্কিন যুক্তরাষ্ট্র ভিত্তিক ইসলামি দাতব্য সংস্থা
বিষয়শ্রেণী:ফিলাডেলফিয়া ভিত্তিক প্রতিষ্ঠান
বিষয়শ্রেণী:প্রতিষ্ঠানের প্রতিষ্ঠাবর্ষ জানা যায়নি
বেদাউই টেক্কে অফ বায়লারবেই

**বেলারবেয়ির বাদাবি টেক্কে**, তুরস্কের ইস্তাম্বুল এর উস্কুদার এর বেলারবেয়ি পাড়ায় অবস্থিত একটি টেক্কে। এটি তার আশেপাশে একটি স্যুপ রান্নাঘর হিসেবে পরিচিত এবং এখনও এটি জনসাধারণকে গরম খাবার পরিবেশন করে। এর দরগাহে নকশবন্দী তরিকার নিয়মিত জিকির অনুষ্ঠিত হয়।

## ইতিহাস
হাজী সাইয়্যিদ হুসেইন হিফজি বেদেবী (তিনি শেখ আহমদ আল-বাদাভী এর বংশধর ছিলেন) তার পথপ্রদর্শক শেখ মোস্তফা কারাদাগের দ্বারা তার নিজ শহর বিলেচিক থেকে ইস্তাম্বুলে প্রেরিত হন এবং ১৮৫৪ হতে ১৮৫৫ সালের মধ্যে জনহিতৈষী আলী বে-কে একটি তিনতলা ভবন নির্মাণে পথ দেখান। ১৯২৪ সালের প্রজাতন্ত্র যুগের শুরু থেকে ১৯৯০ এর দশক পর্যন্ত এই টেক্কে বহু অবহেলা সহ্য করে। হুসেইন হিফজি ফাউন্ডেশনের নেতৃত্বে একটি কুল্লিয়েতে রূপান্তরিত হয় এবং এটি "বেদেবী দরগাহী" নামে পরিচিত। পরবর্তীতে, ফাউন্ডেশনটি ইস্তাম্বুল শিক্ষা ফাউন্ডেশন (İSTEV) এর অধীনে ন্যস্ত করা হয় এবং তারা এর মূল পরিকল্পনা অনুসারে পুরানো ভবনটি সংস্কারের দায়িত্ব নেয়।

## তথ্যসূত্র

বিষয়শ্রেণী:ইস্তাম্বুলের ধর্মীয় ভবন ও কাঠামো
বিষয়শ্রেণী:সুফী মাজার
বিষয়শ্রেণী:দেরগাহ
বিষয়শ্রেণী:উস্কুদার
মুহাম্মদ ইবন আল-কাসিম

**মুহাম্মদ ইবন আল-কাসিম** (), যাকে **সাহিব আল-তালোয়ান** () হিসেবেও পরিচিত, ছিলেন একজন আলিদ যিনি আব্বাসীয় খিলাফত এর বিরুদ্ধে জায়েদি বিদ্রোহের নেতৃত্ব দেন, যা বর্তমানে আফগানিস্তান এর উত্তর-পূর্বাংশে অবস্থিত তালোয়ানে সংঘটিত হয়।

তার পুরো নাম ছিল *মুহাম্মদ ইবন আল-কাসিম ইবন আলী ইবন উমর আল-আশরাফ ইবন [[আলী আল-সজ্জাদ|আলী জয়নুল আবিদিন]] ইবন [[হুসাইন ইবন আলী|আল-হুসাইন]] ইবন [[আলী|আলী ইবন আবি তালিব]]*।

ইবন আল-কাসিম ২১৯ হিজরি (৮৩৪ খ্রিষ্টাব্দ) সালে আব্বাসীয় খিলাফত এর আল-মুতাসিম এর শাসনামলে তালোয়ানে একটি আলিদ বিদ্রোহের নেতৃত্ব দেন। তবে, আল-মুতাসিম তাকে পরাজিত করে গ্রেপ্তার করেন এবং তাকে বাগদাদে নিয়ে যান, সেখানে তাকে রাজপ্রাসাদে আটক রাখা হয়।

অল্প সময়ের মধ্যেই মুহাম্মদ পালিয়ে যান এবং এরপর কখনও তার কোনও খবর পাওয়া যায়নি। কিছু মানুষ মনে করেছিলেন যে ইবন আল-কাসিম মারা গেছেন অথবা পালিয়ে গেছেন, তবে কিছু শিয়াদের বিশ্বাস ছিল যে তিনি জীবিত আছেন এবং তিনি ফিরে আসবেন, এবং তিনি ইমাম মাহদি হতে পারেন।

**মুহাম্মদ আল-সুফি'র বংশধরগণ:**

মুহাম্মদ আল-সুফি'র বংশধরদের বিষয়ে কিছু মতভেদ রয়েছে। আল-ফাখরি'র লেখক এবং শেখ তাকী আদ-দীন হিলাই বিশ্বাস করেন যে তিনি সম্ভবত বিলীন হয়ে গেছেন। তবে, আল-আসিলি ফি আনসাব আত-তালিবিয়েন বইয়ে বলা হয়েছে যে কাসিমের বংশধরেরা (যার একমাত্র পুত্র ছিলেন মুহাম্মদ আল-সুফি) আজও বেঁচে আছেন। এখানে আল-আসিলি ফি আনসাব আত-তালিবিয়েন থেকে কিছু টেক্সট দেওয়া হল:

*আলী আল-আসগর বিন উমর আল-আশরাফ তার তিন সন্তানের মাধ্যমে বংশধর রেখে গেছেন:*

*১. আল-কাসিম, যার বংশধরেরা রয়েছেন।*

*২. উমর আল-শাজারি।*

*৩. আবু মুহাম্মদ আল-হাসান।*

*আল-মাবসুত-এ বলা হয়েছে, "তার বংশ তিনজন পুরুষ থেকে এসেছে: আল-কাসিম, উমর আল-শাজারি এবং আবু মুহাম্মদ আল-হাসান।*

এছাড়া, ইবন ইনাবা, সম্ভবত তালীবিদ বংশতাত্ত্বিকতার সবচেয়ে বিখ্যাত পণ্ডিত, তার বংশধরদের মধ্যে একটি পরিবার পেয়েছেন যারা কারবালার আল-ফায়িজ এলাকায় বাস করে এবং তিনি তাদের পূর্বপুরুষের কথা উল্লেখ করেছেন। এখানে 'উমদাতুল তালিব' থেকে কিছু টেক্সট দেওয়া হল:

*এই আবু জাফর মুহাম্মদ আল-সুফি একজন পূর্বপুরুষ "ইবন বারজম" নামে পরিচিত, যিনি মুহাম্মদ ইবন মুহাম্মদ, এবং তার সন্তানরা এখন বিনতে জবিল, জাবাল আমেল অঞ্চলে বাস করেন। তার পূর্বপুরুষরা আল-হাইরে, আবু আল-ফায়িজ পরিবারের পাশের এলাকায় বসবাস করত। (কারবালা)*

*তিনি বলেছিলেন: "আমি মুহাম্মদ ইবন মুহাম্মদ ইবন আহমদ ইবন আহমদ ইবন মুহাম্মদ ইবন আল-আব্বাস ইবন উমর ইবন ইসহাক ইবন মুসা ইবন হামজা ইবন আহমদ ইবন আলী ইবন হামজা ইবন আল-আব্বাস ইবন আল-হাসান ইবন আলী ইবন ইসহাক ইবন মুহাম্মদ ইবন জাফর ইবন মুহাম্মদ আল-সুফি।*

*এরা হলেন সেই লোকেরা যাদের *'আবু হারব মুহাম্মদ আল-নাসাবা**, মুহাম্মদ আল-হাসানি আল-আসঘরের পুত্র, সাক্ষ্য দিয়েছেন যে তারা উমর আল-আশরাফ ইবন জয়নুল আবিদিনের বংশধর। আল্লাহ জানেন সর্বশ্রেষ্ঠ।"''

এছাড়া, উত্তর ভারতে কিছু বংশধর রয়েছেন যারা [[বালখ প্রদেশ|বালখ]] এবং [[মাশহাদ]] থেকে অভিবাসিত হয়েছিলেন, যাদের মধ্যে একজন পুত্র ছিলেন **জায়দ'''। হাস্যকরভাবে বালখই তালোয়ানের কাছাকাছি অবস্থিত।

## তথ্যসূত্র

## বহিঃসংযোগ

বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৯ম শতাব্দীর আব্বাসীয় খিলাফতের ব্যক্তি
বিষয়শ্রেণী:হোসাইনীয়
বিষয়শ্রেণী:যায়দী ইমাম
বিষয়শ্রেণী:৯ম শতাব্দীর বিদ্রোহী